ddrg/super_eurlex huggingface dataset:
Úradný vestník L 279 , 17/10/2002 S. 0050 - 0050



Rozhodnutie Komisie z 15. októbra 2002, ktoré mení a dopĺňa rozhodnutie 2000/80/ES a ktoré ustanovuje kodifikovanú formu a kódy na oznamovanie chorôb zvierat podľa smernice Rady 82/894/EHS (oznámené pod dokumentačným číslom C(2002) 3786) (Text s významom pre EHP) (2002/807/ES) KOMISIA EURÓPSKYCH SPOLOČENSTIEV, so zreteľom na smernicu Rady 82/894/EHS z 21. decembra 1982 o oznamovaní chorôb zvierat v rámci spoločenstva [1], naposledy zmenenej a doplnenej rozhodnutím Komisie 2000/556/ES [2], najmä na prvú zarážku článku 5 ods. 2, keďže: (1) Rozhodnutie Komisie 2000/807/ES [3] stanovuje kodifikovanú formu a kódy na oznamovanie chorôb zvierat podľa smernice 82/894/EHS. (2) Rozhodnutie Euratom-u Rady a Komisie 2002/309/ES, pokiaľ ide o Dohodu o vedeckej a technologickej spolupráci zo 4. apríla 2002 o uzatvorení siedmich dohôd so Švajčiarskou konfederáciou [4], ustanovuje schválenie dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami a požaduje, aby Švajčiarsko bolo zaradené do systému zaznamenávania chorôb zvierat (ADNS). (3) Do zoznamu chorôb ADNS, ktoré sa musia oznamovať, by mali byť ďalej zahrnuté infekčná anémia lososov a vírusová hemoragická septikémia, keďže obe tieto choroby sú na zoznamoch I a II prílohy A k smernici Rady 91/67/EHS z 28. januára 1991, ktorá sa týka zdravotného stavu zvierat, upravujúcej umiestňovanie na trh zvieratá a produkty vodného hospodárstva [5], naposledy zmenenej a doplnenej smernicou 98/45/ES [6]. (4) Na povolenie oznamovania vypuknutia klasického moru ošípaných pri voľne žijúcich prasatách, aby boli oddelené od domácich ošípaných a aby sa rozličné podtypy klasického moru ošípaných oznamovali samostatne, by mali byť týmto chorobám udelené odlišné kódy. (5) Pre ochranu dôvernosti poskytovaných informácií by sa nemali zverejniť prílohy k tomuto rozhodnutiu. (6) Rozhodnutie 2000/807/ES by sa podľa toho malo zmeniť a doplniť. (7) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Prílohy IV až VII k rozhodnutiu 2000/807/ES sú zmenené a doplnené v súlade s prílohami k tomuto rozhodnutiu. Článok 2 Toto rozhodnutie je adresované členským štátom. V Bruseli 15. októbra 2002 Za Komisiu David Byrne člen Komisie [1] Ú. v. ES L 378, 31.12.1982, s. 58. [2] Ú. v. ES L 235, 19.9.2000, s. 27. [3] Ú. v. ES L 326, 22.12.2000, s. 80. [4] Ú. v. ES L 114, 30.4.2002, s. 1. [5] Ú. v. ES L 46, 19.2.1991, s. 1. [6] Ú. v. ES L 189, 3.7.1998, s. 12. --------------------------------------------------
Úradný vestník L 278 , 16/10/2002 S. 0022 - 0022



Rozhodnutie Rady z 8. októbra 2002, ktorým sa mení a dopĺňa rozhodnutie 1999/78/ES o uzavretí Dohody o vzájomnom uznávaní medzi Európskym spoločenstvom a Spojenými štátmi americkými (2002/803/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 133 v súvislosti prvou vetou prvého pododseku článku 300 ods. 2 a prvou vetou prvého pododseku článku 300 ods. 3 a ods. 4 tejto zmluvy, so zreteľom na návrh Komisie, keďže: (1) na zabezpečenie účinného vykonávania Dohody o vzájomnom uznávaní medzi Európskym spoločenstvom a Spojenými štátmi americkými [1] (ďalej len "dohoda") je nevyhnutné zmeniť a doplniť rozhodnutie 1999/78/ES [2] tak, aby bola Komisia splnomocnená prijať všetky nevyhnutné opatrenia na vykonávanie dohody; (2) Rada by si mala ponechať právomoc rozhodnúť o zmenách a doplnkoch hlavného textu dohody, ROZHODLA TAKTO: Jediný článok Článok 3 rozhodnutia 1999/78/ES sa nahrádza takto: "Článok 3 1. Komisia zastupuje spoločenstvo v Spoločnom výbore ustanovenom v článku 14 dohody a v spoločných sektorových výboroch ustanovených v sektorových prílohách, pričom jej pomáha osobitný výbor vymenovaný Radou. Komisia po porade s týmto osobitným výborom pristúpi k menovaniam, oznamovaniu, výmene informácií a žiadostiam o informácie uvedeným v dohode. 2. Stanovisko spoločenstva k rozhodnutiam, ktoré má prijať Spoločný výbor, určuje so zreteľom na zmeny a doplnky hlavného textu dohody v súlade s článkom 14 ods. 4 písm. g) a s článkom 21 ods. 2 dohody Rada konajúca na návrh Komisie kvalifikovanou väčšinou. 3. Vo všetkých ostatných prípadoch stanovisko spoločenstva v Spoločnom výbore alebo v spoločných sektorových výboroch určuje Komisia po porade s osobitným výborom uvedeným v odseku 1." V Luxemburgu 8. októbra 2002 Za Radu predseda T. Pedersen [1] Ú. v. ES L 31, 4.2.1999, s. 3 [2] Ú. v. ES L 31, 4.2.1999, s. 1 --------------------------------------------------
Úradný vestník L 278 , 16/10/2002 S. 0021 - 0021



Rozhodnutie Rady z 8. októbra 2002, ktorým sa mení a dopĺňa rozhodnutie 98/566/ES o uzatvorení Dohody o vzájomnom uznávaní medzi Európskym spoločenstvom a Kanadou (2002/802/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku článku 300 ods. 2 a prvou vetou prvého pododseku článku 300 ods. 3 a ods. 4 tejto zmluvy, so zreteľom na návrh Komisie, keďže: (1) na zabezpečenie účinného vykonávania Dohody o vzájomnom uznávaní medzi Európskym spoločenstvom a Kanadou [1] (ďalej len "dohoda") je nevyhnutné zmeniť a doplniť rozhodnutie 98/566/ES [2] tak, aby bola Komisia splnomocnená prijať všetky nevyhnutné opatrenia na vykonávanie dohody; (2) Rada by si mala ponechať právomoc rozhodnúť o ukončení platnosti sektorových príloh, ROZHODLA TAKTO: Jediný článok Článok 3 rozhodnutia 98/566/ES sa nahrádza takto: "Článok 3 1. Komisia zastupuje spoločenstvo v Spoločnom výbore a v spoločných sektorových skupinách zriadených sektorovými prílohami, ustanovenými v článkoch XI a XII dohody, pričom jej pomáha zvláštny výbor menovaný Radou. Komisia po porade s týmto zvláštnym výborom pristúpi k menovaniam, oznamovaniu, výmene informácií a žiadostiam o informácie uvedeným v dohode. 2. Stanovisko spoločenstva k rozhodnutiam, ktoré má prijať Spoločný výbor určuje, so zreteľom na ukončenie platnosti sektorových príloh v súlade s článkom XIX ods. 2 Rada konajúca na návrh Komisie kvalifikovanou väčšinou. 3. Vo všetkých ostatných prípadoch stanovisko spoločenstva v Spoločnom výbore alebo, ak je to vhodné, v spoločných sektorových skupinách určuje Komisia po porade so špeciálnym výborom uvedeným v odseku 1." V Luxemburgu 8. októbra 2002 Za Radu predseda T. Pedersen [1] Ú. v. ES L 280, 16.10.1998, s. 3 [2] Ú. v. ES L 280, 16.10.1998, s. 1 --------------------------------------------------
Úradný vestník L 308 , 09/11/2002 S. 0044 - 0044



Rozhodnutie Komisie zo 7. novembra 2002, ktorým sa mení a dopĺňa smernica Rady 96/49/ES z hľadiska termínov, do ktorých musia byť tlakové nádoby, plynové fľaše a cisterny na prepravu nebezpečného tovaru po železnici v súlade s jej ustanoveniami (oznámené pod číslom dokumentu C(2002) 4343) (Text s významom pre EHP) (2002/885/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/49/ES z 23. júla 1996 o aproximácii právnych predpisov členských štátov z hľadiska prepravy nebezpečného tovaru železničnou dopravou [1], naposledy zmenenú a doplnenú smernicou Komisie 2001/6/ES [2], najmä na tretí pododsek jej článku 6 ods. 4, kedže: (1) Európske normy stanovujú podrobné technické špecifikácie týkajúce sa výroby, používania a prepravných podmienok tlakových nádob, plynových fliaš a cisterien na prepravu nebezpečného tovaru po železnici ešte neboli doplnené do prílohy smernice 96/49/ES, pretože zodpovedajúci normalizačný postup CEN ešte nebol ukončený. (2) Je preto nevyhnutné posunúť termíny stanovené v článku 6 ods. 4 smernice 96/49/ES, dokedy musia byť tlakové nádoby, plynové fľaše a cisterny byť v súlade s jej ustanoveniami. (3) Smernica 96/49/ES by sa preto mala príslušne zmeniť a doplniť. (4) Aby sa zabránilo právnej neistote, toto rozhodnutie by sa malo uplatňovať od 1. júla 2001, PRIJALA TOTO ROZHODNUTIE: Článok 1 Prvý a druhý pododsek článku 6 ods. 4 smernice 96/49/ES sa nahrádza takto: "Každý členský štát môže ponechať v platnosti ustanovenia vnútroštátnych právnych predpisov platných k 31. decembru 1996, ktoré sa týkajú výroby, používania a prepravných podmienok nových cisterien, tlakových nádob a plynových fliaš uvedených v triede 2 prílohy, ktoré sa líšia od ustanovení uvedenej prílohy dovtedy, kým sa do prílohy doplnia odkazy na normy pre výrobu a používanie cisterien, tlakových nádob a plynových fliaš, s rovnakou záväznosťou ako ustanovenia tejto smernice, no najneskôr do 30. júna 2003. Tlakové nádoby, plynové fľaše a cisterny vyrobené do 1. júla 2003 a ostatné nádrže vyrobené do 1. júla 2003 a udržiavané na požadovanej bezpečnostnej úrovni, sa môžu naďalej používať podľa pôvodných podmienok. Dátumy 30. jún 2003 a 1. júl 2003 sa posunú v prípade tlakových nádob, plynových fliaš a cisterien, na ktoré nie sú stanovené žiadne podrobné technické požiadavky alebo u ktorých neboli do prílohy doplnené žiadne dostatočné odkazy na príslušné Európske normy." Článok 2 Toto rozhodnutie sa bude uplatňovať od 1. júla 2001. Článok 3 Toto rozhodnutie je adresované členským štátom. V Bruseli 7. novembra 2002 Za Komisiu Loyola De Palacio podpredseda [1] Ú. v. ES L 235, 17.9.1996, s. 25. [2] Ú. v. ES L 30, 1.2.2001, s. 42. --------------------------------------------------
Úradný vestník L 308 , 09/11/2002 S. 0045 - 0045



Rozhodnutie Komisie zo 7. novembra 2002, ktorým sa mení a dopĺňa smernica Rady 94/55/ES z hľadiska termínov, do ktorých musia byť tlakové nádoby, plynové fľaše a cisterny na prepravu nebezpečného tovaru po ceste v súlade s jej ustanoveniami (oznámené pod číslom dokumentu C(2002) 4344) (Text s významom pre EHP) (2002/886/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/55/ES z 21. novembra 1994 o aproximácii právnych predpisov členských štátov z hľadiska prepravy nebezpečného tovaru cestnou dopravou [1], naposledy zmenenú a doplnenú smernicou Komisie 2001/7/ES [2], najmä na tretí pododsek jej článku 6 ods. 4, keďže: (1) Európske normy stanovujúce podrobné technické špecifikácie týkajúce sa výroby, používania a prepravných podmienok tlakových nádob, plynových fliaš a cisterien na prepravu nebezpečného tovaru po ceste ešte neboli doplnené do príloh A a B smernice 94/55/ES, pretože zodpovedajúci normalizačný postup CEN ešte nebol ukončený. (2) Je preto nevyhnutné posunúť termíny stanovené v článku 6 ods. 4 smernice 94/55/ES, dokedy musia tlakové nádoby, plynové fľaše a cisterny byť v súlade s jej ustanoveniami. (3) Smernica 94/55/ES by sa preto mala príslušne zmeniť a doplniť. (4) Aby sa zabránilo právnej neistote, toto rozhodnutie by malo uplatňovať od 1. júla 2001, PRIJALA TOTO ROZHODNUTIE: Článok 1 Prvý pododsek článku 6 ods. 4 smernice 94/55/ES sa nahrádza takto: "Každý členský štát môže ponechať v platnosti ustanovenia vnútroštátnych právnych predpisov platných k 31. decembru 1996, ktoré sa týkajú výroby, používania a prepravných podmienok nových tlakových nádob a plynových fliaš v zmysle osobitného ustanovenia uvedeného v odseku 4 prílohy C a nových cisterien, ktoré nie sú v súlade s prílohami A a B dovtedy, pokiaľ nebudú v prílohách A a B doplnené odkazy na normy pre výrobu a používanie cisterien, tlakových nádob a plynových fliaš, s rovnakou záväznosťou ako ustanovenia tejto smernice, no najneskôr do 30. júna 2003. Tlakové nádoby, plynové fľaše a cisterny vyrobené do 1. júla 2003 a ostatné nádrže vyrobené do 1. júla 2003 a udržiavané na požadovanej bezpečnostnej úrovni sa môžu naďalej používať podľa pôvodných podmienok." Článok 2 Toto rozhodnutie sa bude uplatňovať od 1. júla 2001. Článok 3 Toto rozhodnutie je adresované členským štátom. V Bruseli 7. novembra 2002 Za Komisiu Loyola De Palacio podpredseda [1] Ú. v. ES L 319, 12.12.1994, s. 7. [2] Ú. v. ES L 30, 1.2.2001, s. 43. --------------------------------------------------
Úradný vestník L 305 , 07/11/2002 S. 0020 - 0021



Rozhodnutie Rady z 5. novembra 2002 o podpise za Európske spoločenstvo a o predbežnom uplatňovaní dohody vo forme memoranda o porozumení medzi Európskym spoločenstvom a Brazílskou federatívnou republikou o dojednaniach v oblasti prístupu na trh textilu a textilných výrobkov (2002/877/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v súvislosti s prvým a druhým pododsekom jej článku 300 ods. 2, so zreteľom na návrh Komisie, keďže: (1) Komisia dohodla s Brazíliou v mene spoločenstva dvojstrannú zmluvu o obchodovaní s textilnými výrobkami vo forme memoranda o porozumení. (2) Dohoda vo forme memoranda o porozumení bola parafovaná 8. augusta 2002. (3) Dohoda vo forme memoranda o porozumení by mala byť podpísaná za spoločenstvo. (4) Aby na jej prínose mohli mať účasť obe strany hneď po príslušných oznámeniach, je vhodné uplatňovať túto dohodu ako predbežnú až do ukončenia príslušných postupov na jej formálne uzavretie, ktoré sú recipročné, ROZHODLA TAKTO: Článok 1 Na základe jej možného uzavretia k neskoršiemu termínu sa predseda Rady týmto poveruje navrhnúť osoby splnomocnené podpísať za spoločenstvo dohodu vo forme memoranda o porozumení týkajúcu sa obchodu s textilnými výrobkami s Brazíliou. Článok 2 Na základe reciprocity dohoda vo forme memoranda o porozumení sa bude uplatňovať ako predbežná až do ukončenia príslušných postupov na jej formálne uzavretie. Text dohody je prílohou k tomuto rozhodnutiu. Článok 3 1. Komisia, v súlade s postupom uvedeným v článku 17 nariadenia Rady (ES) č. 3030/93 z 12. októbra 1993 o spoločných pravidlách na dovoz určitých textilných výrobkov z tretích krajín [1], môže po konzultáciách s Brazíliou v zmysle odseku 6 memoranda o porozumení prispôsobiť uplatňovanie systému dvojitej kontroly určitých výrobkov. 2. V prípade, ak Brazília nesplní záväzky uvedené v ods. 2 a 5 memoranda o porozumení alebo jeho dodatočne schválenej zápisnice, Komisia znovu zavedie režim kvót v súlade s postupom uvedeným v článku 17 nariadenia 3030/93. Článok 4 Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev. V Bruseli 5. novembra 2002 Za Radu predseda T. Pedersen [1] Ú. v. ES L 275, 8.11.1993, s. 1. Nariadenie bolo naposledy zmenené a doplnené nariadením Komisie (ES) č. 797/2002 (Ú. v. ES L 128, 15. 5. 2002, s. 29). --------------------------------------------------
Úradný vestník L 293 , 29/10/2002 S. 0001 - 0001



Rozhodnutie Rady z 30. septembra 2002 týkajúce sa uzavretia Dohody medzi Európskou úniou a Bosnou a Hercegovinou (BiH) o činnostiach Policajnej misie Európskej únie (PMEÚ) v BiH (2002/845/SZBP) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok 24, so zreteľom na odporúčanie predsedníctva, keďže: (1) 11. mája 2002 Rada prijala jednotnú akciu 2002/210/SZBP o policajnej misii Európskej únie [1]; (2) článok 11 tejto jednotnej akcie stanovuje, že štatút zamestnancov PMEÚ v BiH a takisto, ak je to vhodné, výsady a imunity a ďalšie záruky nevyhnutné pre zostavenie a plynulé fungovanie PMEÚ sa schvália v súlade s postupom stanoveným v článku 24 Zmluvy o Európskej únii; (3) na základe rozhodnutia Rady z 12. júla 2002, ktorým sa splnomocňuje predsedníctvo na začatie rokovaní, predsedníctvo rokovalo s BiH o dohode týkajúcej sa činností PMEÚ; (4) táto dohoda sa má schváliť, ROZHODLA TAKTO: Článok 1 Dohoda medzi Európskou úniou a Bosnou a Hercegovinou (BiH) o činnostiach policajnej misie Európskej únie (PMEÚ) v BiH je týmto za Európsku úniu schválená. Znenie dohody tvorí prílohu tohto rozhodnutia. Článok 2 Predseda Rady je týmto poverený určením osoby (osôb) splnomocnených podpísať dohodu, ktorá bude záväzná pre Európsku úniu. Článok 3 Toto rozhodnutie sa uverejní v úradnom vestníku. Článok 4 Toto rozhodnutie nadobúda účinnosť dňom jeho uverejnenia. V Bruseli 30. septembra 2002 Za Radu predseda P. S. Møller [1] Ú. v. ES L 70, 13.3.2002, s. 1. --------------------------------------------------
Úradný vestník L 328 , 05/12/2002 S. 0019 - 0020



Rozhodnutie Komisie z 2. decembra 2002, ktorým sa mení a dopĺňa rozhodnutie 93/467/EHS oprávňujúce členské štáty poskytovať výnimky z niektorých ustanovení smernice Rady 2000/29/ES pokiaľ ide o dubovú (Quercus L.) guľatinu s kôrou pochádzajúcou z Kanady alebo Spojených štátov amerických (oznámené pod číslom dokumentu C(2002) 4761) (2002/947/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich šíreniu v rámci spoločenstva [1], naposledy zmenenú a doplnenú smernicou Komisie 2002/36/ES [2], najmä na článok 15 odsek 1, so zreteľom na žiadosť podanú Nemeckom, keďže: (1) Podľa ustanovení smernice 2000/29/ES, dubová (Quercus L.) guľatina s kôrou pochádzajúca zo severoamerických krajín sa v podstate nemôže dovážať do spoločenstva pre riziko zavlečenia Ceratocystis fagacearum (Bretz) Hunt., pôvodcu odumierania duba. (2) Rozhodnutie Komisie 93/467/EHS [3], naposledy zmenené a doplnené rozhodnutím 2000/780/ES [4], povoľuje výnimky pre dubovú (Quercus L.) guľatinu s kôrou pochádzajúcu z Kanady a Spojených štátov amerických za predpokladu, že sú splnené špeciálne podmienky. (3) Platnosť povolenia ustanoveného týmto rozhodnutím uplynie 31. decembra 2002. (4) Okolnosti oprávňujúce uvedené povolenie stále trvajú. (5) Povolenie by sa preto malo predĺžiť na ďalšiu obmedzenú dobu, bez toho, aby bolo dotknuté rozhodnutie Komisie 2002/757/ES z 19. septembra 2002 o dočasných mimoriadnych fytosanitárnych opatreniach, na zabránenie zavlečenia organizmu Phytophthora ramorum Werres, De Cock & Man in 't Veld sp. nov. do spoločenstva a proti jeho šíreniu v rámci spoločenstva [5]. (6) Rozhodnutie 93/467/EHS by sa malo preto podľa toho zmeniť a doplniť. (7) Komisia požiada Kanadu a Spojené štáty americké o poskytnutie technických informácií potrebných na to, aby sa aj naďalej monitorovalo fungovanie ochranných opatrení požadovaných podľa uvedených technických podmienok. (8) Keďže opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Rozhodnutie 93/467/EHS sa mení a dopĺňa takto: 1. v článku 3 sa dátum "31. decembra 2002" nahrádza dátumom "31. decembra 2004"; 2. v prílohe I, časť 7 sa číslo dokumentu "2000/780/ES" nahrádza textom "93/467/EHS, naposledy zmenené a doplnené rozhodnutím 2002/947/ES". Článok 2 Toto rozhodnutie je adresované členským štátom. V Bruseli 2. decembra 2002 Za Komisiu David Byrne člen Komisie [1] Ú. v. ES L 169, 10.7.2000, s. 1. [2] Ú. v. ES L 116, 3.5.2002, s. 16. [3] Ú. v L 217, 27.8.1993, s. 49. [4] Ú. v L 309, 9.12.2000, s. 35. [5] Ú. v. ES L 252, 20.9.2002, s. 37. --------------------------------------------------
Úradný vestník L 349 , 24/12/2002 S. 0066 - 0066



Rozhodnutie Rady zo 16. decembra 2002 o podpísaní, v mene spoločenstva, a dočasnom uplatňovaní Dohody medzi Európskym spoločenstvom a Kambodžským kráľovstvom o obchode s textilnými výrobkami, parafovanej v Phnom Penh 18. októbra 2002 (2002/1000/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 spolu s prvou vetou prvého pododseku článku 300 ods. 2, so zreteľom na návrh Komisie, keďže: (1) na základe rokovaní dospela Komisia v mene spoločenstva k Dohode o obchode s textilnými výrobkami s Kambodžským kráľovstvom; (2) dohoda bola parafovaná 18. októbra 2002; (3) je vhodné, aby sa dohoda dočasne uplatňovala od 1. januára 2003 pred ukončením príslušných postupov na jej formálne uzatvorenie, na základe reciprocity; (4) na základe jej možného uzatvorenia neskôr, by sa dohoda mala v mene spoločenstva podpísať, SA ROZHODLA TAKTO: Článok 1 Týmto sa schvaľuje podpísanie Dohody medzi Európskym spoločenstvom a Kambodžským kráľovstvom o obchode s textilnými výrobkami v mene spoločenstva, na základe rozhodnutia Rady, ktoré sa týka uzatvorenia uvedenej dohody. Znenie dohody sa pripája k tomuto rozhodnutiu. Článok 2 Týmto je predseda Rady oprávnený vymenovať osoby splnomocnené podpísať dohodu v mene spoločenstva na základe jej uzatvorenia. Článok 3 Na základe reciprocity sa bude dohoda dočasne uplatňovať od 1. januára 2003 pred ukončením postupov na jej uzatvorenie. V Bruseli 16. decembra 2002 Za Radu predseda M. Fischer Boel --------------------------------------------------
Úradný vestník L 348 , 21/12/2002 S. 0120 - 0153



Rozhodnutie Rady zo 16. decembra 2002 o podpísaní v mene spoločenstva a predbežnom uplatňovaní dohody o obchode s textilnými výrobkami medzi Európskym spoločenstvom a Nepálskym kráľovstvom, parafovanej v Bruseli 23. októbra 2002 (2002/993/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, a najmä jej článok 133 v spojení s prvým pododsekom prvou vetou článku 300 ods. 2, so zreteľom na návrh Komisie, keďže: (1) Komisia dojednala s Nepálskym kráľovstvom v mene Európskeho spoločenstva dohodu o obchode s textilnými výrobkami; (2) táto dohoda bola parafovaná 23. októbra 2002; (3) je vhodné túto dohodu uplatňovať na základe reciprocity predbežne od 1. januára 2003 až do ukončenia príslušných postupov na jej formálne uzatvorenie; (4) podliehajúc jej neskoršiemu uzavretiu dohoda by sa mala v mene spoločenstva podpísať, ROZHODLA TAKTO: Článok 1 Týmto sa v mene Európskeho spoločenstva schvaľuje podpis dohody o obchode s textilnými výrobkami medzi Európskym spoločenstvom a Nepálskym kráľovstvom podliehajúc rozhodnutiu Rady o uzatvorení uvedenej dohody. Text dohody je pripojený k tomuto rozhodnutiu. Článok 2 Týmto sa predseda Rady poveruje určiť osoby splnomocnené na podpis dohody v mene spoločenstva v prípade jej uzavretia. Článok 3 Dohoda sa bude uplatňovať na základe reciprocity predbežne od 1. januára 2003 až do ukončenia postupov na jej uzatvorenie. V Bruseli 16. decembra 2002 Za Radu predseda M. Fischer Boel --------------------------------------------------